|  |  |
| --- | --- |
| Назив обуке | д) СТРАТЕШКО ПЛАНИРАЊЕ У КОНТЕКСТУ ПРОГРАМИРАЊА ПРЕТПРИСТУПНЕ ПОМОЋИ ЕВРОПСКЕ УНИЈЕ |
| Садржај обуке | 1. **ИПА III концепт финансирања**  * ИПА III циљеви * Претпоставке за добијање средстава - усклађеност између постигнутнутих резултата и подјеле средстава државама корисницама помоћи * Тематски прозори  1. **Тематски приоритети**  * Тематски приоритети и веза с ИПА III тематским прозорима * Тематски приоритети и веза са развојним потребама државе кориснице помоћи * Начин планирања и програмирање помоћи у оквиру тематских прозора  1. **Стратешко планирање**  * Тематски прозори и веза с ИПА II секторима –кохерентност секторских стратегија, тренутне активности на цпровођењу кључних реформи * Идентификација проблема у вези са тематским приоритетима * Формулисање општих и специфичних циљева за одабрани тематски приоритет * Формулисање индикатора за мјерење оставaрењe циља. |
| Трајање обуке изражено бројем академских часова | * Класична обука у учионици: 16 академских часова, то јест 2 дана по 8 академских часова * Вебинар: 9 академских часова, то јест два дана по 4,5 академских часова |
| Опис обуке | Инструмент претприступне помоћи 2021-2027 (ИПА III) предвиђа способност државе кориснице помоћи ЕУ да сама припреми “стратешки одговор”, тј. плански документ који би у складу са релевантним ЕУ регулативама, Стратегијом за Западни Балкан те другим стратешким документима, идентификовао развојне приоритете државе кориснице у оквиру дефинисаних тематских прозора. Нови инструмент наставља са примјеном секторског приступа, коришћењем постојећих ИПА II структура, уколико је то примјењиво, те претпоставља постојање цјелодржавних секторских стратегија. Стога је потребно даље унапређивати и развијати везу између тематских приоритета, одговарајућих стратегија, буџетских средстава, тражене ЕУ помоћи и остварених резултата. Идентификацију приоритета у контексту програмирања ЕУ потребно је везати уз кључне приоритете који су дефинисани Стратегијом за Западни Балкан и развојне приоритете неке земље.  Стратешко планирање састоји се од низа кохерентних активности и поступака којима је циљ постизање сврховитости и максималних ефеката улагања и утрошка средстава. Програмирање помоћи је сложени процес идентификације приоритета унутар дефинисаног подручја (тематског прозора), одабира врсте активности, процедура и временских рокова у поступку припреме и одабира пројеката чија реализација треба допринијети остваривању циљева.  Процес програмирања ИПА III средстава усмјерен је посебно на остваривање потребних резултата у вези са процесом приступања земље кориснице ЕУ. |
| Циљеви обуке | * Упознати полазнике са процесом стратешког планирања и алатима за стратешко планирање, те припремом планских и програмских докумената за ИПА III. * Упознати полазнике са начином програмирања помоћи ЕУ и процесом стратешког планирања. * Упознати полазнике са хијерархијом докумената у процесу планирања и програмирања ИПА III. * Упознати полазнике са везом између планских и програмских докумената припремљених у процесу планирања и програмирања ИПА III. * Упознати полазнике са везом између међународних стратешких докумената, домаћих секторских стратегија и докумената произашлих из процеса планирања и програмирања претходног инструмента - ИПА II. |
| Циљна група полазника | * Чланови тијела у систему координације процеса европских интеграција и осталих структура успостављених за потребе процеса европских интеграција и државни службеници који обављају послове: * стратешког планирања, програмирања, мониторинга и евалуације помоћи ЕУ. * Научни и стручни радници, студенти додипломских, постдипломских и докторских студија у области европских интеграција, новинари, представници невладиних организација, запослени у јавним предузећима и незапослени |
| Исходи учења | * Полазници обуке разумију новине које карактеришу ИПА III те нови начин планирања и програмирања ЕУ помоћи. * Полазници обуке разумију и оспособљени су за примјену концепта стратешког планирања у сектору у коме раде. * Полазници обуке разумију и у стању су активно учествовати у процесу програмирања. |
| Методе извођења обуке | Обука се може држати као класична обука у учионици или вебинар.  Теоретски дио (презентације) и практични дио (вјежбе).  Практични дио треба трајати 2-3 часа (цца 30%) сваког дана обуке.  Уколико се обука држи у форми вебинара, скраћење њеног трајања треба бити спроведено на начин да се обезбиједи пропорционално покривање цјелокупног садржаја (теоретски дио и вјежбе).  Практични дио садржи вјежбе на теме:  - анализа стања у оквиру тематских приоритета;  - формулисање проблема примјеном стабла проблема;  - формулисање општиих и специфичних циљева за одабрани тематски оквир;  - идентификација акција у оквиру тематских приоритета;  - формулисање индикатора за мјерење постигнућа циља.  Обуком је предвиђено одржавање квиза провјере знања на крају сваке цјелине, односно укупно 3 квиза. |